b'\n_START_ARTICLE_\nAmparo Valle Vicente\n_START_SECTION_\nBiografia\n_START_PARAGRAPH_\nL\'actriu va tenir una important traject\xc3\xb2ria professional. El seu debut a la pantalla gran, on ha participat en una gran quantitat de llargmetratges, va tenir lloc l\'any 1965, amb la pel\xc2\xb7l\xc3\xadcula " Maria Rosa", d\'Armando Moreno.A la d\xc3\xa8cada dels 70 la vam poder veure en algunes pel\xc2\xb7l\xc3\xadcules com "Pim, pam, pum... \xc2\xa1fuego!", "El segundo poder", "El camino" o "Las truchas". I en la d\xc3\xa8cada dels 80 en altres, algunes d\'elles molt conegudes, entre les quals podem destacar "Extramuros", "Esp\xc3\xa9rame en el cielo", "El vuelo de la paloma" o "Bajarse al moro"._NEWLINE_De la resta de la filmografia d\'Amparo, citarem com a exemple alguns t\xc3\xadtols com "Todo es mentira", "Flores de otro mundo", "Los pasos perdidos", "Carne de gallina", "Noviembre", "D\xc3\xadas de cine" o "Bajo las estrellas".L\'actriu ha participat tamb\xc3\xa9 en un gran nombre de curtmetratges, com  "El pretendiente", "El figurante", "Derecho de admisi\xc3\xb3n" o "El horrible crimen de la calle Tribulete", entre d\'altres m\xc3\xa9s. Quant a la pantalla petita, el seu primer treball va ser l\'any 1960, al programa "Gran Teatro", al qual va seguir "Teatro de siempre". Tamb\xc3\xa9 cal destacar aqu\xc3\xad "Hora once" i el fam\xc3\xb3s "Estudio 1"._NEWLINE_Posteriorment, l\'actriu intervindria en episodis d\'un gran nombre de s\xc3\xa8ries, com "Brigada Central","Farmacia de guardia", "Hermanas", "Periodistas", "7 vidas", "Polic\xc3\xadas, en el coraz\xc3\xb3n de la calle", "Hospital Central", "El comisario", "F\xc3\xadsica o Qu\xc3\xadmica", "Amar en tiempos revueltos", "Doctor Mateo", "Hay alguien ah\xc3\xad" o "La que se avecina", entre altres. L\'actriu ha aconseguit molts premis i reconeixements a la seva traject\xc3\xb2ria professional, com el Premi Nacional de Teatre o el Premi a la millor actriu al Festival de Tardor de Madrid, entre molts altres .'